Sirta

Sirta d tamdint tanumidit taqburt deg umezruy , i yuɣalen tura d tamdint n Qsenṭina deg Lezzayer . Seg tasut tis iii st . D tamanaɣt n yinumiden imasiliyen send ad tt-awin yimasisiliyen , ardekal ; yerra-tt-id ugellid Masensen deg useggas n 203 st , imiren yerra-tt d tamanaɣt n tgelda n inumiden . Ardekal mi d-kecmen yirumaniyen tuɣal d tamanaɣt n ugezdu n Numidya sirtensis . Deg tasut tis ive , iɛawed-azs umenkad Qunstanṭin lebni , ɣef way-a i terfed-isem-is Qunstanṭina , tuɣal d taman,aɣt n ugezdu n Numidya Qunsṭantina d amas n unembaḍ arumani .

Isem

Yenna Gabriel Camps , isem-agi aẓar-is d abuniqi n xas akken mačči d nutni i yessulin tamdint . Ufan-d deg tedrimin di Sirta , ttarran-t ɣer wakud anyubuniqi n tasut tis ii st , neqqar-d " KRTN " ( Kirthan ) s usekkil kaf . Neɣ awal afniq (QRT ) ibeddun s usekkil qaf . lukan ad nuɣal ɣer zik , isem-agi ad yesɛu iẓuran ilibiyen " imaziɣen " . Kra n yimussnawen , qqaren-d belli isem-agi Sirta yettarra-d ɣer yisem amaziɣ " tissirt " ( mazal qqaren-t yimaziɣen ar ass-a ) , imi imiren llan ttwassnen s yidles n usexdem n yirden di temnaḍt .

Amezruy

Tamnaḍt i deg d-zga Sirta yezdeɣ-itt umdan zik , imi ufan-d leḥwal iqburen ttuɣalen ɣer zzman aqdim . Abrid amenzu ideg d-ttwabder Sirta yella deg tasut tis iii uqbel talalit n Sidna Ɛisa ; nnan-d fella-s belli tella d tamanaɣt n tgelda n ugellid n yimasisiliyen Sifaks .

Yexṣer amennuɣ-ines deg 203 uqbel talait mgal ugellid amasili Masensen . Aneggaru-a yeddukel d yirumaniyen . S ṭul n wakud n unbaḍ-is aɣezzfan d win n warraw-is , agejdan d Makawsen ( 148 – 117) , Sirta , tettemcabi i temdinin tihillinistikiyin timeqqranin , tuli di ccan-is yernu ggan-as unnuɣen imelḥen aṭas . Tamdint llan zin-as-d leswaṛ si yal tanilla yernu seg tallit n Sifaks , tella tesɛa iɣrem ( leqṣer ) amelḥan , zedɣen-t rnan-as wid id-yusan umbeɛd-ines di thuski d ccbaḥa ma d Makawsen yerna-as lebni ymelḥen .

Numidya tebda deg tiẓẓin d usenzi n yirden , d ayen i as d-yuwin idrimen imeqqranen , ɣef way-a llan zemmren ad suffɣen tadrimt mebla aḥbas s lbrunz neɣ ayen nniḍen . Di taggara n tasut tis snat uqbel talalit n sidna Ɛisa , Sirta tessaweḍ ad tili d tilellit tessuffuɣ-d tadrimt-is s yiman-is yernu tesɛa ineẓẓarfyen-is i yettɛassan taɣdemt : ttbanen-d yismawen-nsen deg tedrimt akka , BDMLQRT d HNA .

Numidya tella tesɛa udem ɣef uumaḍal n yilel agrakal , d ayen id-yuwin aṭas n yiberraniyen ɣer-s rran-tt d tamdint ttididren deg-s akk yigduden seg umaḍal . Inembaḍen inumiden llan ssawalen i wakken agdud-nsen ad yelmed tutlayt taɣribt ladɣa tutlayt tabuniqit , uwḍen armi timetti n Sirta iḥuza-tt mliḥ later abuniqi . Sirta s umata yekcem-itt mliḥ uxemmem agrigi d ubuniqi .

Amur ameqqran seg yimussnawen n umezzruy llan qqaren-d belli Sirta tella tezga-d deg Qsenṭina n wass-a deg tmurt n Lezzayer imi deg-s i yella akk lebni id-yemmalen belli tella d tamanaɣt ; maca kra nniḍen qqaren belli tezga-d di temdint n Lkaf n wass-agi di Tunes . War-amsefhem-agi qqaren-as ugur n Sirta .

Mi ɣlin yiqerṭajiyen , Sirta tuɣal seg tasut tis iio send talalit ; d tamanaɣt tasamert n tgelda tamaziɣt n yimasiliyen . Mi yemmut ugellid Gaya , yekcem-itt uɛdaw-is Sifaks s lemɛawna n yiqerṭajiyen . Yegled tagelda , ɣer tama n tmeṭṭut-is Sufines , armi d aseggas n 203 send talalit n Sidna Ɛisa , azemz i deg rnan-t yiserdasen n Sibyun n Tefriqt , yeṭṭef-it ugellid Masensen , mmi-s n ugellid Gaya i yemmuten . Aneggaru-a yerra-t d tamanaɣt-is , Sirta nebḍen-tt yigelliden inumiden id-yusan s deffir n Masensen akken ma llan d tarwa-s .

Syin mi tt-kecmen yirumaniyen sexsren kra n lebni deg-s imi di nnfaq hudden xilla . Rran-tt ardekal d amas i yigezda-nsen , mi yerbeḥ Yulyus Qayṣer nnfaq-ines , tessufeɣ-d Sirta tamnaḍt inebbḍen iman-is s yiman-is isem-is Colonia Cirta Sittianorum ɣer tama n kraḍ n temdinin nniḍen Rusikada ( Skikda ), Chullu (Kulu) et Milève ( Mila ) .

Tamdint n Qsenṭina tebna ɣef Sirta ɣef way-agi-ni ixuṣṣ lebni anumidi neɣ abuniqi dinna mi ara t-kenniḍ ɣer lebni azzayri .

Imdanen aẓar-nsen seg Sirta

Ameslay

Yenna ugellid Masensen mi yekcem Sirta :

Uɣaleɣ-d ɣer Sirta-inu , u ɣef leṣwar-is ɛlayen

Ttɛummun deg waḍu s leɛqel wid yeddan yid-i .

Wali daɣen

tamkerḍit

Iḍrisen yesɛan assaɣ